Job 35 | Aanlyn Bybel | Nuwe Wêreld-vertaling
35 En Eliʹhu het verder geantwoord en gesê: 2 “Is dit wat u as geregtigheid beskou het?U het gesê: ‘My regverdigheid is groter as dié van God.’+ 3 Want u sê: ‘Van watter nut is dit vir u?+Wat baat dit my meer as wanneer ek sondig?’+ 4 Ek sal u antwoordEn u metgeselle+ by u. 5 Kyk op na die hemel+ en sien,En aanskou die wolke,+ dat hulle inderdaad hoër is as u. 6 As u sondig, wat rig u teen hom uit?+En as u opstandige dade toeneem, wat doen u hom aan? 7 As u werklik reg is, wat gee u hom,Of wat ontvang hy uit u hand?+ 8 U goddeloosheid kan teen ’n man soos u wees,+En u regverdigheid teenoor ’n mensekind.+ 9 Weens die menigte van verdrukkinge bly hulle om hulp roep;+Hulle bly om hulp roep weens die arm van die grotes.+ 10 En tog het niemand gesê nie: ‘Waar is God, my Grootse Maker,+Die Een wat melodieë in die nag gee?’+ 11 Hy is die Een wat ons meer leer+ as die diere van die aarde,+En hy maak ons wyser as selfs die voëls van die hemel. 12 Daar bly hulle uitroep, maar hy antwoord nie,+Weens die trots+ van die slegtes. 13 Net die onwaarheid hoor God nie,+En die Almagtige self aanskou dit nie.+ 14 Hoeveel minder dan wanneer u sê dat u hom nie aanskou nie!+Die regsaak is voor hom, en u moet dus verlangend op hom wag.+ 15 En nou, omdat sy toorn nie rekenskap geëis het nie,+Het hy ook nie gelet op die buitengewone onbesonnenheid nie.+ 16 En Job maak sy mond eenvoudig verniet wyd oop;Sonder kennis vermenigvuldig hy blote woorde.”+